SUR L'HISTOIRE DU XI: SIÈCLE. 61 
plus ke onques mais ! : et me dist ke je li apportasse mes pétitions en escrit et vo désir, 
et il i metteroit volentiers consel. Le nuit Saint-Jehan, sire, au matin, je li apportai me 
pétition , et il le lieut tantost, et me respondi K'il se conselleroit sour che; et je cuidoie 
adonc très-bien besoigner et tost, parmi che ke je requeroie raison, et che K'il devoit faire, et 
parmi che kil me reconnissoit en véritei tout che ke je li disoie, et parmi les bèles paroles 
kil me disoit et le beau sanlant kil me monstroit el non de vous. Mais oncques puis je 
n’oi novièles de vos besoignes; je ne sai ke Dieu li metlera en cuer, mais je n’i ai mie si 
bonne espéranche ke je avoie au commenchement, ne je ne sui mie aise de cuer: et le 
cause pourquoi li espéranche me faut, vous poés bien savoir, et vo enfant ki connoiscent 
le court. Et je le vous dirai, s'il plaist à Dieu et à vous, assés tost; car, en nulle manière, 
je ne le metterai en escrit. Et toutevois, sire, partout là où je envoie letres, mes paroles 
sunt de boin ‘confort d'avoir boine délivrance pour vous, et tost. Mais, sire, à vous ne 
voel-je nulle riens céleir de vos besoignes et de mon cuer, si en parlerés avant, sire, à 
vos enfans, et là où boin vous sanlera : et bien porra avenir ke li besoigne vendra miels 
ke je n’espoire , et Diex le doinst. Et s’il est ensi, sire, ke je n’aie gracieuse délivrance 
pour vous, il n’est rien ou monde ke je li doie requerre, ne pour vous, ne pour autrui; 
ains me parlirai à son congiet dou miels ke je porrai ?. 
Rien n’est venu confirmer l'espoir qu’exprimait Jean de Menin. Il con- 
sidère sa mission comme terminée et se prépare à quitter la cour pontifi- 
cale troublée par l'évasion des Colonna. 
Sire, des novièles de le court et dou pays de chà vous fache à savoir, ke cest venredi 
passei chil de le Columbe, ki tout ont perdu, et viles et castiaus, et tenoient par le com- 
mandement dou pape prison à une vile kon apièle Tyble, s’en partirent,.et furent en- 
contré à tout grant gens d'armes près de Rome, et ne set-on mie en le court de certain 
kil sunt devenus “. Et en est destourbés li papes, etse doute-on de grant tourble en pays. 
Le semedi, sire, devant le Saint-Pière et Saint-Pol, le roys d'Arragonne et li dus de Ca- 
labre et mesire Phelippes vos fils, et tout che ke li roys de Cecile a peu mettre, entrèrent 
en mer à Naples, et s’en vont vers Cecile, et Diex les wart. Et pour che, sir, mesire Phe- 
lippes n’eut pooir de partir dou pays, par quoi il fust venus à le court pour vous. Et si 
estoie-je alés dusques au pont de Cypraeu Ÿ pour aler parler à lui là où il estoit, vers Na- 
ples; mais il me prinst maladie, par quoi je ne peuch aler avant, et li envoiai en escrit les 
besoingnes pour lesquels vous m'aviés envoyet à court; et me retrais tout bèlement vers 
1 Plus ke onques maïs, plus que jamais. 
2 Archives de Flandre à Lille. 
5 Tivoli? 
# Voyez la chronique de Guillaume de Nangis, 1299. 
5 Ceprano, dans la terre de Labour. 
